**Primăvară**

*Bucovu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

primăvară

Văzduhul, orgă nebună,

bate vântul când e lună,

în adânc de apă vie

se văd umbre de stafie

şi-n lumina ce inundă

se zbat zeii în osândă

şi de-atâta cer şi soare

joacă inima şi sare,

zburdă falnic şi înoată

pe câmpia-nrourată.

Primăvară,-foc de-argint,

niciodată nu te mint,

faci ce faci şi mă aduni

dintre frunze şi furtuni

şi în luna lui april

mă faci să mă simt copil.

Lângă orga mea de lemn,

aş vrea ca să mor solemn,

sfâşiat de-atât tumult

lângă doina dedemult.

De tristeţe nimănui,

nici ce fac, nici o să spui,

în străluminarea mea

m-apasă armura grea,

ca o lebădă uşoară

aş vrea să păşesc în vară,

şi aşa, Doamne, zburând,

să-mi las pletele în vânt,

crengile să-mi înfrunzesc,

ca un dar dumnezeiesc.